钦定古今图书集成/明伦汇编/氏族典/第129卷 > 陈荐
## 钦定古今图书集成/明伦汇编/氏族典/第129卷 > 陈荐

按《永州府志》：“荐，字君庸，隆庆丁卯，冠楚闱。辛未捷南
宫，授松江司理，选御史。中涓冯保忌之，家居三载，复
起两差巡方。万历壬午按陕，时秦地荒旱，上疏捐振，
全活甚众。补河南宪副，历江西大参，四川廉使，晋云
南大中丞，为留都操江都御史。戊戌陞左佥都御史，
陟大司徒，总督漕运，进大冢宰。寿八十馀。著《古今衷
辨》”百馀卷，藏于家。